న్యూఢిల్లీ : నోట్ల రద్దు తర్వాత జరుగుతున్న చర్చ ఇందిరాగాంధీ కాలం నాటి పేదలు, ధనికులు అనే అంశంపై చర్చను గుర్తుకు తెస్తున్నదని, అలాం టి చర్చ తగదని భారత పరిశ్రమల సమాఖ్య (సిఐఐ) అధ్యక్షుడు నౌషద్ ఫోర్బ్స్ అన్నారు. సంపన్నులందరూ కపటంగానే ఉంటారన్న ధోరణికి స్వస్తి పలకాలంటూ పేదలు, ధనికులనే అంశంకన్నా నిజాయతీపరులు, కపటంతో వ్యవహరించే వారు అనే అంశంపై చర్చ కేంద్రీకృతమైతే మంచిదన్న అభిప్రాయం ఆయన వ్యక్తం చేశారు. గత 25 ఏళ్లలో ఆర్థికవ్యవస్థ ఎంతో మారిందని, సంపన్నులు, పేదలు అందరికీ సమాన గౌరవం ఇవ్వాల్సిన అవసరం ఉన్నదని ఆయన అన్నారు. ప్రభుత్వం కూడా సంపన్నులను గౌరవిస్తూ ప్రజలు ఏం కోరుతున్నారన్నది ప్రముఖంగా ప్రస్తావనలోకి తీసుకురావడం మంచిదని ఫోర్బ్స్ అభిప్రాయపడ్డారు. నిజాయతీపరుడైన పారిశ్రామికవేత్త ఎవరైనా ఆర్థిక వ్యవస్థకు తన వంతు వాటా అందించడం పైనే దృష్టిపెడుతూ అందుకు అనుగుణంగానే పని చేస్తాడని, అతను అందిస్తున్న సంపద ఫలాలను గౌరవించాలని ఆయన సూచించారు. అలాంటి గౌరవంతోనే తమ శ్రమకు సరైన గుర్తింపు లభిస్తుందని ఆయన అన్నారు. ాడానఊణషషబీ
newdhilly : notla raddu tarvaata jarugutunna charcha indiraagaandhii kaalam naati pedalu, dhanikulu ane amsampai charchanu gurtuku testunnadani, alaam ti charcha tagadani bhaarata parisramala samakhya (cii) adhyakshudu naushad forbs annaru. sampannulandaruu kapatamgaane untaaranna dhoraniki swasti palakaalantuu pedalu, dhanikulane amsankanna nijaayatiiparulu, kapatamtho vyavaharinche vaaru ane amsampai charcha kendreekrutamaite manchidanna abhiprayam aayana vyaktam chesaru. gatha 25 ellalo aardhikavyavastha entho maarindani, sampannulu, pedalu andarikee samaana gowravam ivvaalsina avasaram unnadani aayana annaru. prabhutvam kuudaa sampannulanu gowravistu prajalu yem korutunnarannadi pramukhamgaa prastaavanaloki teesukuraavadam manchidani forbs abhipraayapaddaaru. nijaayatiiparudaina paarisraamikavetta evaraina aardhika vyavasthaku tana vantu wata andinchadam paine drushtipedutuu anduku anugunamgaane pani chestadani, atanu andistunna sampada phalaalanu gouravinchaalani aayana suuchimchaaru. alanti gowravamthone tama shramaku saraina gurtimpu labhistundani aayana annaru. adaanaioonashashabi